
AVIZ
asupra propunerii legislative pentru înfiinţarea Salonului de Artă al Tinerilor Debutanţi
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru, înfiinţarea Salonului de Artă al Tinerilor Debutanţi trimisă cu adresa nr. PL.x 623 din 8 octombrie 2008 şi înregistrată sub nr. 31/982 din 10.10.2008.


Camera Deputaţilor este prima Cameră sesizată, conform prevederilor art. 75, alin.  (1) din Constituţia României, republicată.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 27 ianuarie 2009.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ  cu nr. 900 din 30.07.2008.
  

În urma dezbaterilor, membrii Comisiei au constatat că înfiinţarea unor instituţii publice în subordinea Guvernului sau a ministerelor este de competenţa Guvernului, modalitatea de reglementare fiind aceea a hotărârii de guvern.

În consecinţa, membrii Comisiei au hotărât, în unanimitate,  avizarea negativă a propunerii legislative.


În raport de obiectul şi conţinutul său,  iniţiativa legislativă face parte din categoria legilor ordinare.

